Actualul şi fostul ministru al Finanțelor Publice s-au întâlnit în această dimineață pentru ceremonia de predare a ştefetei. Este multă treabă de făcut, a declarat ministrul Viorel Ștefan la sosirea la noul său loc de muncă. Anca Dragu a precizat că i-a lăsat succesorului său un draft de buget cu deficit de 2,99%.

„Noi am lăsat un draft cu deficit bugetar 2,99% din PIB, pentru că am introdus în ultimele zile legea care s-a aprobat, cu creşterile salariale, legea 250. A fost momentul în care ea s-a aprobat, s-a publicat, a trebuit să o introducem, aceasta este regula bugetului, se face pe baza legilor existente", a spus Anca Dragu.

„În acest draft am introdus creşterile salariale, dar nu şi alte elemente care erau în programele partidelor politice”, a precizat ea.

„A fost un an foarte bun, intens, cred că mi-am atins obiectivele. Nu plec cu regrete”, a mai spus fostul ministru.

„La treabă, mergem repede la treabă, avem multă treabă!”, a spus noul ministru, Viorel Ștefan.